Enter the Game of Death
Enter the Game of Death (Hanja: 十字手拳, ;  ) je južnokorejsko-hongkonški film o borilačkim vještinama, poznat kao jedan od nekoliko tzv. bruceploitation filmova temeljenih na Leejevom znamenitom nedovršenom filmu Game of Death. Okvirna radnja se događa 1930-ih godina u Kini, neposredno pred Drugi svjetski rat, odnosno japansku invaziju. Protagonist, koga tumači Bruce Le, je kineski majstor borilačkih vještina koga kineska vlada angažira da iz jedne pagode preuzme važne dokumente, i koji se pri tome sukobljava sa japanskim majstorom borilačkih vještina koga tumači Bolo Yeung.

Enter the Game of Death više ne postoji u svojoj originalnoj verziji, jer su njegovi producenti nedugo nakon premijere bili suočeni sa tužbom za plagijat. Njima je u pomoć uskočio filipinski producent Joseph Velasco koji je nadosnimio dodatnim likovima i scenama; u njima se, između ostalih, pojavljuje i afroamerički glumac Steve James. Ta se verzija pojavila početkom 1980-ih na američkom i drugim zapadnim tržištima.

Napomene

Izvori

Vanjske veze

Prikaz filma na cityonfire.com

Južnokorejski filmovi
Hongkonški filmovi
Filmovi o borilačkim vještinama
Akcije (filmovi)